**Grozījumi Dzelzceļa likumā**

Izdarīt Dzelzceļa likumā (Latvijas Republikas Saeimas un Ministru Kabineta Ziņotājs, 1998, 9. nr.; 1999, 5., 23. nr.;2001, 1. nr.; 2003, 6., 10., 23. nr.; 2004, 8. nr.; 2005, 21.nr.; 2006, 1. nr.; 2007, 13., 15. nr.; 2008, 15., 16. nr.; 2009,12., 20. nr.; Latvijas Vēstnesis, 2009, 193. nr.; 2010, 86.,106., 162., 205. nr.; 2011, 65. nr.; 2013, 51., 188., 232. nr.; 2014, 189., 214. nr.; 2016, 48. nr.; 2017, 253. nr.; 2018, 225.nr.; 2019, 123., 235. nr., 2020, 40. nr.) šādus grozījumus:

1. 15. pantā:

papildināt pantu ar 1.1 un 1.2 daļu šādā redakcijā:

“(11) Uz estakādēm, galerijām, tiltiem, ceļa pārvadiem vai tuneļos izvietotas dzelzceļa infrastruktūras nodalījuma joslas zeme var būt publiskas personas, valsts kapitālsabiedrības, valsts izšķirošā ietekmē esošas kapitālsabiedrības vai nekustamā īpašuma, kurā atrodas normatīvajos aktos noteiktā kārtībā reģistrēta autoosta, īpašnieka īpašums, ja dzelzceļa zemes nodalījuma josla pārklājas ar cita veida nodalījuma joslu vai publiskas personas, valsts kapitālsabiedrības vai valsts izšķirošā ietekmē esošas kapitālsabiedrības nekustamo īpašumu vai nekustamo īpašumu, kurā atrodas normatīvajos aktos noteiktā kārtībā reģistrēta autoosta.”;

(12) Šā panta 1.1 daļā minētajos gadījumos zemes daļai dzelzceļa zemes nodalījuma joslā nosakāms lietošanas tiesību aprobežojums saskaņā ar šā panta 2.² daļu. Šo valsts publiskās lietošanas dzelzceļa infrastruktūras nodalījuma joslas vajadzībām aprobežoto zemes daļu drīkst atsavināt šā panta pirmajā un 1.1 daļā minētajiem subjektiem normatīvajos aktos noteiktajā kārtībā.”;

izteikt 2.2 daļu šādā redakcijā:

“(22) Ja valstij piederošā vai piekrītošā zeme un uz tās esošās būves vai citai publiskai personai, valsts kapitālsabiedrībai, valsts izšķirošā ietekmē esošai kapitālsabiedrībai vai šā panta 1.1 daļā minētajā gadījumā nekustamā īpašuma, kurā atrodas normatīvajos aktos noteiktā kārtībā reģistrēta autoosta, īpašniekam piederošā zeme un uz tās esošās būves ir nepieciešamas valstij piederošas valsts publiskās lietošanas dzelzceļa infrastruktūras būvniecībai un ekspluatācijai, uz šo īpašumu pastāv lietošanas tiesību aprobežojums. Īpašuma lietošanas tiesību aprobežojuma apjoms un izmantošanas kārtība noteikta šajā likumā, Aizsargjoslu likumā un šā likuma 16.panta otrajā daļā minētajos noteikumos. Valsts publiskās lietošanas dzelzceļa infrastruktūras pārvaldītājs ar īpašnieku valsts vārdā saskaņo infrastruktūras izvietojumu un lietošanas tiesību aprobežojuma nosacījumus. Lietošanas tiesību aprobežojumu izmanto bez atlīdzības.”;

papildināt pantu ar sesto daļu šādā redakcijā:

“(6) Informāciju par valsts publiskās lietošanas dzelzceļa infrastruktūras zemes nodalījuma joslu un šā panta 2.2 daļā minēto īpašuma lietošanas tiesību aprobežojumu nostiprina zemesgrāmatā, pamatojoties uz valsts publiskās lietošanas dzelzceļa infrastruktūras pārvaldītāja vai Satiksmes ministrijas izdotas izziņas pamata.”

1. Izslēgt 22. pantā vārdus “atbilstoši Būvniecības likumam”.
2. Papildināt pārejas noteikumus ar 59. punktu šādā redakcijā:

“59.Līdz *Rail Baltica* publiskās lietošanas dzelzceļa infrastruktūras pārvaldītāja noteikšanai šā likuma 15.panta 2.2 un sestajā daļā minētās infrastruktūras pārvaldītāja kompetencē esošās darbības *Rail Baltica* publiskās lietošanas dzelzceļa infrastruktūras būvniecībai un ekspluatācijai veic minētā projekta īstenotājs.”

Iesniedzējs: satiksmes ministrs T. Linkaits

Vīza: valsts sekretāre I. Stepanova